Α4-0122/96

Πρόταση κανονισμού (ΕΚ) του Συμβουλίου όσον αφορά την ενίσχυση των δημογραφικών πολιτικών και προγραμμάτων στις αναπτυσσόμενες χώρες (COM(95)0295 - C4-0421/95 -95/0166(SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 40)

Αιτιολογική αναφορά 2α (νέα)

>Κείμενο μετά την ψηφοφορία στο ΕΚ>

έχοντας υπόψη την πλατφόρμα δράσης που εγκρίθηκε στο Κάϊρο το 1994, στην Παγκόσμια Διάσκεψη για τον πληθυσμό και την ανάπτυξη,

(Τροπολογία 35)

Πρώτη αιτιολογική σκέψη

>Αρχικό κείμενο>

ότι οι δυνατότητες που έχουν οι περισσότερες αναπτυσσόμενες χώρες για κοινωνική και οικονομική ανάπτυξη περιορίζονται σημαντικά από το υψηλό ποσοστό αύξησης του πληθυσμού και ότι στις εν λόγω χώρες έχουν εγκριθεί εθνικά προγράμματα για τον περιορισμό των γεννήσεων[semigr ]

>Κείμενο μετά την ψηφοφορία στο ΕΚ>

ότι οι δυνατότητες που έχουν οι περισσότερες αναπτυσσόμενες χώρες για κοινωνική και οικονομική ανάπτυξη προσκρούουν σε ποικίλα εμπόδια, ένα από τα οποία είναι και το υψηλό ποσοστό αύξησης του πληθυσμού, καθώς και ότι στις εν λόγω χώρες έχουν εγκριθεί εθνικά προγράμματα για τον περιορισμό των γεννήσεων[semigr ]

(Τροπολογία 2)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

υπενθυμίζοντας τα αποτελέσματα της ακρόασης του Ευρωπαϊκού Κοινοβουλίου της 21ης Νοεμβρίου 1993 η οποία κατέστησε εμφανείς τις περίπλοκες σχέσεις μεταξύ δημογραφικής εξέλιξης και ανάπτυξης, τονίζοντας συγκεκριμένα ότι μέχρις ενός ορισμένου ορίου η πληθυσμιακή αύξηση μπορεί να ευνοήσει την οικονομική πρόοδο αλλ' ότι οι πολύ υψηλοί ρυθμοί ανάπτυξης που παρατηρήθηκαν σε ορισμένες αναπτυσσόμενες χώρες δεν επιτρέπουν την αντιμετώπιση των αναγκών που δημιουργούν, ούτε την παροχή προοπτικών ισόρροπης ανάπτυξης, κυρίως σε θέματα περιβάλλοντος,

(Τροπολογία 3)

Αιτιολογική σκέψη 2β (νέα)

>Κείμενο μετά την ψηφοφορία στο ΕΚ>

έχοντας υπόψη ότι, στο σημερινό πλαίσιο παγκοσμιοποίησης των ανταλλαγών, τα θέματα που αφορούν τον πληθυσμό αποτελούν ένα από τα στοιχεία της παγκόσμιας αλληλεξάρτησης,

(Τροπολογία 4)

Αιτιολογική σκέψη 2γ (νέα)

>Κείμενο μετά την ψηφοφορία στο ΕΚ>

παρατηρώντας με ενδιαφέρον τις σημειούμενες τα τελευταία χρόνια εξελίξεις σε ορισμένες αναπτυσσόμενες χώρες και, κυρίως τις αλλαγές συμπεριφοράς σε θέματα γονιμότητας οι οποίες συχνά έχουν οδηγήσει σε πτώση των επιπέδων γεννητικότητας,

(Τροπολογία 5)

Αιτιολογική σκέψη 2δ (νέα)

>Κείμενο μετά την ψηφοφορία στο ΕΚ>

λαμβάνοντας υπόψη ότι σε θέματα γονιμότητας, η ελευθερία της ατομικής επιλογής ανδρών και γυναικών αποτελεί σημαντικό στοιχείο προόδου και ανάπτυξης,

(Τροπολογία 6)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

εκτιμώντας ότι η Κοινότητα υποστηρίζει το δικαίωμα κάθε ατόμου να επιλέγει τον αριθμό των τέκνων που επιθυμεί να αποκτήσει και τον περιορισμό των γεννήσεων, καταδικάζει κάθε χώρα ή οργάνωση που παραβιάζει τα ανθρώπινα δικαιώματα προωθώντας την αναγκαστική διακοπή της κύησης, την υποχρεωτική στείρωση, τη βρεφοκτονία, καθώς και την απόρριψη, παραμέληση και κακομεταχείριση των ανεπιθύμητων τέκνων ως μέσα για τον έλεγχο της αύξησης του πληθυσμού[semigr ]

(Τροπολογία 7)

Τέταρτη αιτιολογική σκέψη

>Αρχικό κείμενο>

ότι η Ευρωπαϊκή Κοινότητα ανέλαβε την υποχρέωση να δώσει συνέχεια στη Διάσκεψη του Καΐρου ιδίως υπό μορφή αυξημένης χρηματοδοτικής στήριξης στα δημογραφικά προγράμματα των αναπτυσσομένων χωρών[semigr ]

>Κείμενο μετά την ψηφοφορία στο ΕΚ>

ότι η Ευρωπαϊκή Κοινότητα ανέλαβε την υποχρέωση να δώσει συνέχεια στη Διάσκεψη του Καΐρου ιδίως υπό μορφή αυξημένης χρηματοδοτικής στήριξης στα δημογραφικά προγράμματα των αναπτυσσομένων χωρών, η οποία θα φθάσει σε ύψος 300 εκατομμυρίων Ecu μέχρι το έτος 2000[semigr ]

(Tροπολογία 8)

Πέμπτη αιτιολογική σκέψη

>Αρχικό κείμενο>

ότι πρέπει να δοθεί η δυνατότητα στις δικαιούχους χώρες να καθιερώσουν ισορροπημένες δημογραφικές πολιτικές που να συμβιβάζονται με τη διαρκή και σταθερή ανάπτυξη, και να αναπτύξουν στρατηγικές που θα αποσκοπούν στη χειραφέτηση των γυναικών, η οποία αποτελεί αποφασιστικό παράγοντα για τον έλεγχο των γεννήσεων, με ενέργειες στον κοινωνικό, οικονομικό και πολιτιστικό τομέα, και ιδιαίτερα στους θεμελιώδους σημασίας τομείς της υγείας και της εκπαίδευσης[semigr ]

>Κείμενο μετά την ψηφοφορία στο ΕΚ>

ότι πρέπει να δοθεί η δυνατότητα στις δικαιούχους χώρες να καθιερώσουν ισορροπημένες δημογραφικές πολιτικές που να συμβιβάζονται με τη διαρκή και σταθερή ανάπτυξη, και να αναπτύξουν στρατηγικές που θα αποσκοπούν στην ενίσχυση της θέσεως των γυναικών και την ισότητα των δύο φύλων, παράγοντες που είναι αποφασιστικοί για την κατανόηση του οικογενειακού προγραμματισμού, με ενέργειες στον κοινωνικό, οικονομικό και πολιτιστικό τομέα, και ιδιαίτερα στους θεμελιώδους σημασίας τομείς της υγείας και της εκπαίδευσης[semigr ]

(Τροπολογία 41)

Αιτιολογική σκέψη 5α (νέα)

>Κείμενο μετά την ψηφοφορία στο ΕΚ>

οι δημογραφικές αυτές πολιτικές, προκειμένου να είναι αποτελεσματικές, πρέπει να ενταχθούν σε ένα ευρύτερο πλαίσιο μέτρων καταπολέμησης της φτώχειας και των απειλών κατά του περιβάλλοντος,

(Τροπολογία 39)

Έκτη αιτιολογική σκέψη

>Αρχικό κείμενο>

ότι η πραγματοποίηση νέων ενεργειών προς αυτή την κατεύθυνση μπορεί να ευνοήσει τη διαρκή και σταθερή οικονομική και κοινωνική ανάπτυξη των αναπτυσσομένων χωρών και την αρμονική και προοδευτική ένταξή τους στην παγκόσμια οικονομία[semigr ]

>Κείμενο μετά την ψηφοφορία στο ΕΚ>

ότι οι δράσεις αυτής της μορφής θα καταστούν αποτελεσματικές μόνον εάν συνοδεύονται από διαρκή και σταθερή οικονομική και κοινωνική ανάπτυξη η οποία θα επιτρέψει την αρμονική και προοδευτική ένταξη των αναπτυσσομένων χωρών στην παγκόσμια οικονομία[semigr ]

(Τροπολογία 42)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι οι στόχοι κάθε κοινοτικής χρηματοδότησης είναι ο οικογενειακός προγραμματισμός, η υγεία στον τομέα της αναπαραγωγής, η καταπολέμηση των σεξουαλικώς μεταδιδόμενων νόσων και η ανάπτυξη της έρευνας στους τομείς αυτούς,

(Τροπολογία 43)

Aιτιολογική σκέψη 6β (νέα)

>Κείμενο μετά την ψηφοφορία στο ΕΚ>

ότι οι μη κυβερνητικές οργανώσεις συμβάλλουν ουσιαστικά στην επιτυχία των πολιτικών υγείας, εκπαίδευσης, οικογενειακού προγραμματισμού, ιδίως αυτών που απευθύνονται στις γυναίκες και τις νέες κοπέλες,

(Τροπολογία 9)

Άρθρο 1

>Αρχικό κείμενο>

Η Κοινότητα καθιερώνει συνεργασία με σκοπό να στηρίξει τις δημογραφικές πολιτικές των αναπτυσσομένων χωρών

>Κείμενο μετά την ψηφοφορία στο ΕΚ>

Η Κοινότητα καθιερώνει συνεργασία με σκοπό να στηρίξει προγράμματα και πολιτικές σχετικά με τον πληθυσμό στις υπό ανάπτυξη χώρες

(Τροπολογία 10)

Άρθρο 1α (νέο)

>Κείμενο μετά την ψηφοφορία στο ΕΚ>

Άρθρο 1α

Αυτή η συνεργασία σε θέματα πολιτικής σχετικά με τον πληθυσμό θα λάβει σταδιακά υπόψη όλες τις πτυχές της δημογραφικής εξέλιξης (γεννητικότητα, θνησιμότητα, μετανάστευση, κλπ.) και η διάσταση του πληθυσμού θα ενσωματωθεί προοδευτικά στις διάφορες πτυχές της αναπτυξιακής πολιτικής[semigr ]

(Τροπολογία 11)

Άρθρο 2, παράγραφος 1, πρώτη παύλα

>Αρχικό κείμενο>

- να μπορούν οι γυναίκες και οι άνδρες να επιλέγουν ελεύθερα και έχοντας επίγνωση των επιπτώσεων, τον αριθμό παιδιών που επιθυμούν να έχουν και τον περιορισμό των γεννήσεων[semigr ]

>Κείμενο μετά την ψηφοφορία στο ΕΚ>

- να μπορούν οι γυναίκες και οι άνδρες να επιλέγουν ελεύθερα και έχοντας επίγνωση των επιπτώσεων, τον αριθμό παιδιών που επιθυμούν να έχουν και τον περιορισμό των γεννήσεων προλαμβάνοντας ανεπιθύμητες εγκυμοσύνες και σεξουαλικά μεταδιδόμενες ασθένειες, περιλαμβανομένου και του AIDS[semigr ]

(Τροπολογίες 12 και 45)

Άρθρο 2, παράγραφος 1, δεύτερη παύλα

>Αρχικό κείμενο>

- συμβολή στη δημιουργία ενός κοινωνικοπολιτιστικού, οικονομικού και εκπαιδευτικού πλαισίου, ιδιαίτερα για τις γυναίκες, κατάλληλο για την πλήρη άσκηση αυτής της επιλογής[semigr ]

>Κείμενο μετά την ψηφοφορία στο ΕΚ>

- συμβολή στη δημιουργία ενός κοινωνικοπολιτιστικού, οικονομικού και εκπαιδευτικού πλαισίου, ιδιαίτερα για τις γυναίκες και τα κορίτσια, κατάλληλο για την πλήρη άσκηση αυτής της επιλογής, κυρίως με την καταδίκη και την εξάλειψη κάθε μορφής βίας και σεξουαλικής κακοποίησης η οποία προσβάλλει την αξιοπρέπειά τους και την υγεία τους[semigr ]

(Τροπολογία 46)

Άρθρο 2, παράγραφος 1, τρίτη παύλα

>Αρχικό κείμενο>

- συμβολή στην ανάπτυξη ή τη μεταρρύθμιση των υγειονομικών συστημάτων για τη βελτίωση των δυνατοτήτων πρόσβασης και την ποιότητα των ιατρικών φροντίδων στον τομέα της αναπαραγωγής, και συνεπώς αισθητή μείωση των κινδύνων για την υγεία των γυναικών και των παιδιών[semigr ]

>Κείμενο μετά την ψηφοφορία στο ΕΚ>

- συμβολή στην ανάπτυξη ή τη μεταρρύθμιση των υγειονομικών συστημάτων για τη βελτίωση των δυνατοτήτων πρόσβασης και την ποιότητα των ιατρικών φροντίδων στον τομέα της αναπαραγωγής, συμπεριλαμβανομένης της συνεκτίμησης των ζωτικών αναγκών, όπως η μητρότητα χωρίς κινδύνους και η πρόληψη των σεξουαλικώς μεταδιδόμενων νόσων και τον HIV/AIDS, και συνεπώς αισθητή μείωση των κινδύνων για την υγεία των γυναικών και των παιδιών[semigr ]

(Τροπολογία 47)

Άρθρο 2, παράγραφος 1, παύλα 3α (νέα)

>Κείμενο μετά την ψηφοφορία στο ΕΚ>

- προώθηση αναπτυξιακών προγραμμάτων που θα λαμβάνουν υπόψη την απαραίτητη ισότητα μεταξύ γυναικών και ανδρών στην οικογενειακή, οικονομική, κοινωνική, πολιτιστική και πολιτική ζωή[semigr ]

(Τροπολογία 36)

Άρθρο 2, παράγραφος 1, παύλα 3β (νέα)

>Κείμενο μετά την ψηφοφορία στο ΕΚ>

- αυστηρή τήρηση, κατά την εφαρμογή του προγράμματος, της απόφασης της Διάσκεψης του Καΐρου ότι η έκτρωση δεν πρέπει να προωθείται κατά κανέναν τρόπο ως μέθοδος του οικογενειακού προγραμματισμού. Ως εκ τούτου οι εκτρώσεις δεν πρέπει να εντάσσονται στις ενέργειες που χρηματοδοτούνται από την εν λόγω θέση του προϋπολογισμού[semigr ]

(Τροπολογία 14)

Άρθρο 2, παράγραφος 2, πρώτη παύλα

>Αρχικό κείμενο>

- στήριξη της δημιουργίας και ανάπτυξης των υπηρεσιών οικογενειακού προγραμματισμού, στο πλαίσιο πολιτικών που χαράσσονται από τις κυβερνήσεις, τους διεθνείς οργανισμούς και τις ΜΚΟ, με στόχο κυρίως περιθωριακές ομάδες όπου τα εν λόγω προβλήματα βιώνονται με πιο έντονο τρόπο[semigr ]

>Κείμενο μετά την ψηφοφορία στο ΕΚ>

- στήριξη της δημιουργίας και ανάπτυξης των υγειονομικών υπηρεσιών στον τομέα της αναπαραγωγής και των υπηρεσιών οικογενειακού προγραμματισμού, στο πλαίσιο πολιτικών που χαράσσονται από τις κυβερνήσεις, τους διεθνείς οργανισμούς και τις ΜΚΟ, με στόχο κυρίως περιθωριακές ομάδες όπου τα εν λόγω προβλήματα βιώνονται με πιο έντονο τρόπο, π.χ. τους έφηβους[semigr ]

(Τροπολογία 15)

Άρθρο 2, παράγραφος 2, τρίτη παύλα

>Αρχικό κείμενο>

- βελτίωση της ιατρικής περίθαλψης στον τομέα της αναπαραγωγής όσον αφορά την υποδομή, τον εξοπλισμό, τον εφοδιασμό ή την κατάρτιση[semigr ]

>Κείμενο μετά την ψηφοφορία στο ΕΚ>

- βελτίωση της ιατρικής περίθαλψης στον τομέα της αναπαραγωγής όσον αφορά την υποδομή, τον εξοπλισμό, τον εφοδιασμό ή την κατάρτιση, (περιλαμβανομένης της ασφαλούς μητρότητας, της περίθαλψης προ και μετά τον τοκετό, του οικογενειακού προγραμματισμού, καθώς και της πρόληψης και παρακολούθησης σεξουαλικά μεταδιδόμενων ασθενειών και του AIDS)[semigr ]

(Τροπολογία 16)

Άρθρο 2, παράγραφος 2, τέταρτη παύλα

>Αρχικό κείμενο>

- στήριξη των εκστρατειών πληροφόρησης, εκπαίδευσης και ευαισθητοποίησης με σκοπό ιδίως να προωθηθεί η συνειδητοποίηση των πλεονεκτημάτων που θα έχει για την κοινωνία στο σύνολό της η επιτάχυνση της δημογραφικής αλλαγής[semigr ]

>Κείμενο μετά την ψηφοφορία στο ΕΚ>

- στήριξη των εκστρατειών πληροφόρησης, εκπαίδευσης και ευαισθητοποίησης, καθώς και της νομικής προστασίας με σκοπό ιδίως να προωθηθεί η συνειδητοποίηση των πλεονεκτημάτων που θα έχει για την κοινωνία στο σύνολό της η υγειονομική περίθαλψη στον τομέα της αναπαραγωγής και ο χαμηλός ρυθμός αύξησης του πληθυσμού[semigr ]

(Τροπολογία 17)

Άρθρο 2, παράγραφος 2, παύλα 5α (νέα)

>Κείμενο μετά την ψηφοφορία στο ΕΚ>

- την πολιτική για την οικογένεια, συμπεριλαμβανομένης της εκπαίδευσης και του αλφαβητισμού που θα περιλαμβάνουν ενημερωτική πληροφόρηση για τα αξιόπιστα και νόμιμα μέσα αντισύλληψης[semigr ]

(Τροπολογία 18)

Άρθρο 3

>Αρχικό κείμενο>

Οι αποδέκτες της βοήθειας και οι συνεργαζόμενοι εταίροι θα είναι όχι μόνο κράτη και περιφέρειες, αλλά και αποκεντρωμένες υπηρεσίες, περιφερειακοί οργανισμοί, δημόσιοι οργανισμοί, παραδοσιακοί και τοπικοί φορείς, ιδιωτικές επιχειρήσεις και βιομηχανίες, συμπεριλαμβανομένων των συναιτερισμών και των μη κυβερνητικών οργανώσεων καθώς και των αντιπροσωπευτικών ενώσεων των τοπικών πληθυσμών.

>Κείμενο μετά την ψηφοφορία στο ΕΚ>

Οι αποδέκτες της βοήθειας και οι συνεργαζόμενοι εταίροι θα είναι όχι μόνο κράτη και περιφέρειες, αλλά και αποκεντρωμένες υπηρεσίες, περιφερειακοί οργανισμοί, δημόσιοι οργανισμοί, παραδοσιακοί και τοπικοί φορείς, ιδιωτικές επιχειρήσεις και βιομηχανίες, συμπεριλαμβανομένων των συναιτερισμών, των εθνικών και τοπικών μη κυβερνητικών οργανώσεων, καθώς και των αντιπροσωπευτικών ενώσεων των τοπικών πληθυσμών.

(Τροπολογία 49)

Άρθρο 3α (νέο)

>Κείμενο μετά την ψηφοφορία στο ΕΚ>

Άρθρο 3α

Οι γυναίκες, που βρίσκονται στον πυρήνα κάθε σταθερής εξέλιξης του ανθρώπου, θα κληθούν να συμμετάσχουν στην αντισύλληψη, τον προγραμματισμό, την εφαρμογή και την αξιολόγηση όλων των δημογραφικών σχεδίων και προγραμμάτων.

(Τροπολογία 33)

Άρθρο 3β (νέο)

>Κείμενο μετά την ψηφοφορία στο ΕΚ>

Άρθρο 3β

Τα προγράμματα πρέπει να εκτελούνται βάσει διαλόγου με τις ενδιαφερόμενες εθνικές, περιφερειακές και τοπικές αρχές, κατά τρόπο ώστε να αποφεύγεται η επιβολή πολιτικών χωρίς διαβούλευση και, στο μέτρο του δυνατού, να λαμβάνεται υπόψη η πολιτιστική, κοινωνική και οικονομική κατάσταση των πληθυσμιακών ομάδων τις οποίες αφορούν τα προγράμματα αυτά.

(Τροπολογία 21)

Άρθρο 4, παράγραφος 1

>Αρχικό κείμενο>

1. Τα μέσα που μπορούν να εφαρμοσθούν στο πλαίσιο των ενεργειών που προβλέπονται στο άρθρο 2 συνίστανται ιδίως σε μελέτες, τεχνική βοήθεια, κατάρτιση και άλλες υπηρεσίες, προμήθειες και έργα, καθώς και λογιστικούς ελέγχους και αποστολές αξιολόγησης και ελέγχου.

>Κείμενο μετά την ψηφοφορία στο ΕΚ>

1. Τα μέσα που μπορούν να εφαρμοσθούν στο πλαίσιο των ενεργειών που προβλέπονται στο άρθρο 2 συνίστανται ιδίως σε μελέτες, παροχή υπηρεσιών, τεχνική βοήθεια, νομική προστασία, κατάρτιση και άλλες υπηρεσίες, πληροφόρηση, εκπαίδευση και επικοινωνία, προμήθειες και έργα, καθώς και λογιστικούς ελέγχους και αποστολές αξιολόγησης και ελέγχου.

(Τροπολογία 22)

Άρθρο 4, παράγραφος 1α (νέα)

>Κείμενο μετά την ψηφοφορία στο ΕΚ>

1α. Η κοινοτική ενίσχυση δεν πρέπει να παρέχεται σε χώρα ή οργανισμό που επιτρέπει ή ενθαρρύνει την αναγκαστική άμβλωση, την υποχρεωτική στείρωση και τη βρεφοκτονία ως μέσα για τον έλεγχο της αύξησης του πληθυσμού.

(Τροπολογία 23)

Άρθρο 4, παράγραφος 3α (νέα)

>Κείμενο μετά την ψηφοφορία στο ΕΚ>

3α. Η οικονομική συμμετοχή των τοπικών εταίρων, ιδίως όσον αφορά το λειτουργικό κόστος, θα πρέπει να επιδιώκεται κατά προτεραιότητα σε περιπτώσεις σχεδίων που έχουν ως στόχο τη δρομολόγηση μιας δραστηριότητας μονίμου χαρακτήρα, προκειμένου να διασφαλισθεί η βιωσιμότητα των σχεδίων αυτών όταν πάψει η κοινοτική χρηματοδότηση.

(Τροπολογία 24)

Άρθρο 4, παράγραφος 5

>Αρχικό κείμενο>

5. Για την ενίσχυση της συνοχής και της συμπληρωματικότητας μεταξύ των δράσεων που χρηματοδοτεί η Κοινότητα και αυτών που χρηματοδοτούν κράτη μέλη, με στόχο να διασφαλιστεί η βέλτιστη αποτελεσματικότητα όλων αυτών των δράσεων, η Επιτροπή θα λάβει όλα τα αναγκαία μέτρα συντονισμού, ιδίως:

>Κείμενο μετά την ψηφοφορία στο ΕΚ>

5. Για την ενίσχυση της συνοχής και της συμπληρωματικότητας μεταξύ των δράσεων που χρηματοδοτεί η Κοινότητα, τα κράτη μέλη, η ΕΤΕ και άλλοι διμερείς και διεθνείς δωρητές με στόχο να διασφαλιστεί η βέλτιστη αποτελεσματικότητα όλων αυτών των δράσεων, η Επιτροπή θα λάβει όλα τα αναγκαία μέτρα συντονισμού, ιδίως:

>Αρχικό κείμενο>

α) δημιουργία ενός συστήματος για συστηματική ανταλλαγή πληροφοριών όσον αφορά τις δράσεις που χρηματοδοτεί η Κοινότητα και τα κράτη μέλη[semigr ]

>Κείμενο μετά την ψηφοφορία στο ΕΚ>

α) δημιουργία ενός συστήματος για συστηματική ανταλλαγή πληροφοριών όσον αφορά τις δράσεις που χρηματοδοτεί η Κοινότητα, τα κράτη μέλη, η ΕΤΕ και άλλοι διμερείς και διεθνείς δωρητές[semigr ]

>Αρχικό κείμενο>

β) τον επιτόπου συντονισμό των δράσεων αυτών με διεξαγωγή τακτικών συνεδριάσεων και ανταλλαγή πληροφοριών μεταξύ των εκπροσώπων της Επιτροπής και των κρατών μελών στη(στις) εν λόγω δικαιούχο(χους) χώρα(ες).

>Κείμενο μετά την ψηφοφορία στο ΕΚ>

β) τον επιτόπου συντονισμό των δράσεων αυτών με διεξαγωγή τακτικών συνεδριάσεων και ανταλλαγή πληροφοριών μεταξύ των εκπροσώπων των δωρητών στη(στις) εν λόγω δικαιούχο(ους) χώρα(ες).

(Τροπολογίες 25 και 37)

Άρθρο 6, παράγραφος 5

>Αρχικό κείμενο>

5. Η συμμετοχή σε διαγωνισμούς και συμβάσεις είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών και της δικαιούχου χώρας, ενώ είναι δυνατόν να επεκταθεί και σε άλλες αναπτυσσόμενες χώρες.

>Κείμενο μετά την ψηφοφορία στο ΕΚ>

5. Η συμμετοχή σε διαγωνισμούς και συμβάσεις είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών και της δικαιούχου χώρας και άλλων αναπτυσσομένων χωρών, (περιλαμβανομένων ΜΚΟ και ιδιωτικών συμβουλευτικών υπηρεσιών), ενώ είναι δυνατόν σε εξαιρετικές και δεόντως αιτιολογημένες περιπτώσειςνα επεκταθεί και σε άλλες τρίτες χώρες.

(Τροπολογία 38)

Άρθρο 6, παράγραφος 6

>Αρχικό κείμενο>

6. Τα παρεχόμενα αγαθά κατάγονται από τα κράτη μέλη ή από τη δικαιούχο χώρα ή από άλλη αναπτυσσόμενη χώρα. Σε εξαιρετικές και δεόντως αιτιολογημένες περιπτώσεις τα παρεχόμενα αγαθά είναι δυνατόν να κατάγονται από άλλες χώρες[semigr ]

>Κείμενο μετά την ψηφοφορία στο ΕΚ>

6. Τα παρεχόμενα αγαθά κατάγονται από τα κράτη μέλη ή από τη δικαιούχο χώρα ή από άλλη αναπτυσσόμενη χώρα. Εξαιρέσεις είναι δυνατές κατόπιν συμφωνίας με τις αρμόδιες υπηρεσίες, κυρίως όταν με διαφορετικό τρόπο θα προέκυπταν υψηλότερες δαπάνες ή δυσανάλογα υψηλό κόστος για τους ενδιαφερομένους.

(Τροπολογία 34)

Άρθρο 7, παράγραφος 3

>Αρχικό κείμενο>

3. Πραγματοποιείται μία φορά ετησίως ανταλλαγή απόψεων βάσει της παρουσίασης από τον εκπρόσωπο της Επιτροπής των γενικών κατευθύνσεων για τις δράσεις που θα αναληφθούν για το επόμενο έτος, στο πλαίσιο μιας κοινής συνεδρίασης των τριών επιτροπών που αναφέρονται στην πρώτη παράγραφο.

>Κείμενο μετά την ψηφοφορία στο ΕΚ>

3. Πραγματοποιείται μία φορά ετησίως ανταλλαγή απόψεων βάσει της παρουσίασης από τον εκπρόσωπο της Επιτροπής των γενικών κατευθύνσεων για τις δράσεις που θα αναληφθούν για το επόμενο έτος, στο πλαίσιο μιας κοινής συνεδρίασης των τριών επιτροπών που αναφέρονται στην πρώτη παράγραφο. Η Επιτροπή καθορίζει, λαμβάνοντας υπόψη τις μελέτες του ΟΗΕ και άλλες εξειδικευμένες μελέτες, τις γενικές κατευθυντήριες γραμμές που υποβάλλονται βάσει διαβουλεύσεων με τις αρχές, τις συνεργαζόμενες οργανώσεις και τους αποδέκτες της βοήθειας στις χώρες στις οποίες παρέχεται συνδρομή.

(Τροπολογία 28)

Άρθρο 7, παράγραφος 3α (νέα)

>Κείμενο μετά την ψηφοφορία στο ΕΚ>

3α. Οι συνεδριάσεις που πραγματο-ποιούνται βάσει του άρθρου αυτού, διεξάγονται δημοσίως, τα δε πλήρη πρακτικά τους διαβιβάζονται στο Ευρωπαϊκό Κοινοβούλιο προς ενημέρωση εντός 10 εργάσιμων ημερών μετά από κάθε συνεδρίαση.

(Τροπολογία 29)

Άρθρο 8, πρώτο εδάφιο

>Αρχικό κείμενο>

Μετά από κάθε οικονομικό έτος η Επιτροπή υποβάλλει ετήσια έκθεση στο Ευρωπαϊκό Κοινοβούλιο και το Συμβούλιο, η οποία περιλαμβάνει συνοπτική παρουσίαση των δράσεων που χρηματοδοτήθηκαν κατά τη διάρκεια του έτους, καθώς και αξιολόγηση της εφαρμογής του παρόντος κανονισμού κατά τη διάρκεια του ιδίου έτους.

>Κείμενο μετά την ψηφοφορία στο ΕΚ>

Μετά από κάθε οικονομικό έτος και το αργότερο έως την υποβολή του προσχεδίου του προϋπολογισμού για το ακόλουθο οικονομικό έτος, η Επιτροπή υποβάλλει ετήσια έκθεση στο Ευρωπαϊκό Κοινοβούλιο και το Συμβούλιο, η οποία περιλαμβάνει συνοπτική παρουσίαση των δράσεων που χρηματοδοτήθηκαν κατά τη διάρκεια του έτους, καθώς και αξιολόγηση της εφαρμογής του παρόντος κανονισμού κατά τη διάρκεια του ιδίου έτους.

(Τροπολογία 30)

Άρθρο 8, δεύτερο εδάφιο

>Αρχικό κείμενο>

Η περίληψη θα περιλαμβάνει ιδίως πληροφορίες σχετικά με αυτούς με τους οποίους έχουν συναφθεί συμβάσεις.

>Κείμενο μετά την ψηφοφορία στο ΕΚ>

Η περίληψη θα παρέχει ιδίως λεπτομερή στοιχεία σχετικά με αυτούς με τους οποίους έχουν συναφθεί συμβάσεις.

(Τροπολογία 31)

Άρθρο 9, εδάφιο 1α (νέο)

>Κείμενο μετά την ψηφοφορία στο ΕΚ>

Ο κανονισμός αυτός θα αναθεωρηθεί 5 χρόνια μετά την έναρξη ισχύος του.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης κανονισμού (ΕΚ) του Συμβουλίου όσον αφορά την ενίσχυση των δημογραφικών πολιτικών και προγραμμάτων στις αναπτυσσόμενες χώρες (COM(95)0295 - C4-0421/95 - 95/0166(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(95)0295 - 95/0166(SYN) ((ΕΕ C 310, 22.11.1995, σελ. 13)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189Γ και 130Χ της Συνθήκης ΕΚ (C4-0421/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Ανάπτυξης και Συνεργασίας και τις γνωμοδοτήσεις της Επιτροπής Προϋπολογισμών καθώς και της Επιτροπής Ελέγχου του Προϋπολογισμού (A4-0122/96),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. καλεί την Επιτροπή να τροποποιήσει συνεπώς την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο, να συμπεριλάβει, στην κοινή θέση που θα εγκρίνει σύμφωνα με το άρθρο 189 Γ, σημείο α), της Συνθήκης ΕΚ, τις τροπολογίες που ενέκρινε το Κοινοβούλιο[semigr ]

4. ζητεί την έναρξη της διαδικασίας συνεννόησης στην περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.